ทำหมด
เปิดตัวไปอย่างสวยงาม มหกรรม บ้าน ธอส. เอ็กซ์โป @กรุงเทพฯ ที่จัดขึ้นเนื่องในโอกาสครบรอบ 64 ปี ครั้งนี้มี ฉัตรชัย ศิริไล
26 ส.ค. 2560

โดย...ทีมข่าวการเงินโพสต์ทูเดย์เปิดตัวไปอย่างสวยงาม มหกรรม บ้าน ธอส. เอ็กซ์โป @กรุงเทพฯ ที่จัดขึ้นเนื่องในโอกาสครบรอบ 64 ปี ครั้งนี้มี ฉัตรชัย ศิริไล เอ็มดี ธอส. เป็นโต้โผใหญ่ในการจัดงานเริ่มจากการชวนผู้ประกอบการยักษ์ใหญ่ให้เอาบ้านคุณภาพดีมาขายลดราคา มีทรัพย์สินจากกรมบังคับคดีมาเปิดประมูลในราคาพิเศษ ส่วนธนาคารเปิดตัวสินเชื่อ Home For All วันแรกยอดขอสินเชื่อทั้งประเทศพุ่งไปแล้วกว่า 7,000 ล้านบาท เพราะโครงการนี้คิดดอกเบี้ยต่ำ 2.90% นานถึง 3 ปีแรก แถมยังฟรีค่าธรรมเนียมการโอน คาดว่าถ้ารวมสินเชื่อตัวอื่นแล้วมียอดขอมาเกินเป้าที่ตั้งไว้ 2 หมื่นล้านบาทก็พร้อมขยายวงเงินทันที เท่านั้นยังไม่พอ ในส่วนของการจัดงานที่ศูนย์การประชุมแห่งชาติสิริกิติ์ก็อลังการดาวล้านดวงไม่น้อย ซึ่ง ฉัตรชัย ลงพื้นที่ตรวจดูความเรียบร้อยด้วยตัวเอง ขนาดสีพรมที่จะปูในงานยังต้องผ่านตาเอ็มดี เรียกว่าทำได้หมดถ้าสดชื่นจริงๆ